钦定古今图书集成/明伦汇编/宫闱典/第114卷 > 郭暧
## 钦定古今图书集成/明伦汇编/宫闱典/第114卷 > 郭暧

按《唐书郭子仪传》：“子仪子暧，字暧，以太常主簿尚昇
平公主。暧年与公主侔，十馀岁许昏，拜驸马都尉，试
殿中监，封清源县侯，宠冠戚里。大历末，检校左散骑
常侍。建中时，主坐事留禁中。朱泚乱，逼署暧官，辞以
居丧，被疾。既而与公主奔奉天。德宗嘉之，释主罪，进
暧金紫光禄大夫，赐实封五千户。寻迁太常卿。贞元”
三年，袭代国公。卒，年四十八，赠尚书左仆射。初，暧女
为广陵郡王妃，王即位，是为宪宗。妃生穆宗。穆宗立，
尊妃为皇太后，赠暧太傅。四子：铸、钊、𫓩、铦。铸袭封。